મને ખૂબ ગમેલા ચિત્રોમાં સુબોધ ગુપ્તાનું ત્રણ સાયકલ પર દૂધના કેન સાથેનું ‘થ્રી કાઉસ’, અદ્દલ ફોટો જ લાગે – જોઈને ખ્યાલ જ ન આવે કે ચિત્ર છે, ઉપરાંત અંજલી ઈલા મેનનનું ‘મ્યૂટેશન્સ’, એ. રામચંદ્રનનું ‘ગ્રેવ ડિગર્સ’ – રંગો અને પડછાયાનો એવો તે બખૂબી ઉપયોગ કે જાણે જોતા જ રહીએ, બિશાલ ભટ્ટાચાર્જીનું ‘ધ ડોલ’ – ટેબલના અનેક ખાનાઓમાંથી ઉપરના ખાનામાં માથું અંદર અને લટકતા શરીર સાથેની ઢિંગલીનું કેનવાસ પર ઓઈલ દ્વારા બનાવાયેલું આ ચિત્ર અવાચક કરી મૂકે છે, તેમાંની વિગતો, રંગોની પસંદગી અને ઝીણવટભરી વિગતોનો સુમેળ તેને ઉત્કૃષ્ટ બનાવે છે.